钦定古今图书集成/明伦汇编/宫闱典/第071卷 > 《为皇太子求一日一入朝表》任昉
## 钦定古今图书集成/明伦汇编/宫闱典/第071卷 > 《为皇太子求一日一入朝表》任昉

臣闻内竖告安，姬昌怡色，鸣鸡戒旦，周发冠履。或以
凉燠之候，晨昏异宜，膳羞之和，鼎饪殊节。一辰三朝，
称情犹简，终日承颜，在理斯惬。且“长寿之对，抚循无
已，驰道未穷，顾怀不辍，岂直下动天性，固亦上结慈
衷。”自顷半旬乃朝，遂为通制，事逾信次，义乖晨省，一
日万机，不敢三尘御省。每旦改宿，特乞一至寝门。